CELEX: 42020D1251
Language: hu
Date: 2020-09-02 00:00:00
Title: A Tagállamok Kormányai Képviselőinek (EU) 2020/1251 határozata (2020. szeptember 2.) a Bíróság három bírájának és egy főtanácsnokának kinevezéséről

7.9.2020   
               
               
                  HU
               
               
                  Az Európai Unió Hivatalos Lapja
               
               
                  L 292/1
               
            
         A TAGÁLLAMOK KORMÁNYAI KÉPVISELŐINEK (EU) 2020/1251 HATÁROZATA
         (2020. szeptember 2.)
         a Bíróság három bírájának és egy főtanácsnokának kinevezéséről
         AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
         tekintettel az Európai Unióról szóló szerződésre és különösen annak 19. cikkére,
         tekintettel az Európai Unió működéséről szóló szerződésre és különösen annak 253. és 255. cikkére,
         mivel:
         
                     (1)
                  
                  
                     A Bíróság tizennégy bírájának és hat főtanácsnokának, köztük a Belga Királyság által javasolt bírónak a hivatali ideje 2021. október 6-án lejár. A 2021. október 7-től 2027. október 6-ig tartó időszakra egy bírát kell kinevezni e tisztség betöltésére.
                  
               
                     (2)
                  
                  
                     Az a javaslat született, hogy újítsák meg Koen LENAERTS bírósági bírói megbízatását.
                  
               
                     (3)
                  
                  
                     Ezenfelül az Európai Unió Bíróságának alapokmányáról szóló 3. jegyzőkönyv 5. és 7. cikke alapján, valamint Egils LEVITS 2019. június 17-i hatállyal való lemondását követően Egils LEVITS hivatali idejének hátralévő részére, azaz 2024. október 6-ig a Bírósághoz ki kell nevezni egy bírát.
                  
               
                     (4)
                  
                  
                     Az álláshely betöltésére javasolt személy Ineta ZIEMELE.
                  
               
                     (5)
                  
                  
                     Ugyanezen rendelkezések értelmében és Jiří MALENOVSKÝ 2020. október 6-i hatállyal való lemondását követően Jiří MALENOVSKÝ hivatali idejének hátralévő részére, azaz 2024. október 6-ig a Bírósághoz ki kell nevezni egy bírát.
                  
               
                     (6)
                  
                  
                     Az álláshely betöltésére javasolt személy Jan PASSER.
                  
               
                     (7)
                  
                  
                     Végezetül az Egyesült Királyság Unióból történő kilépése miatt az Egyesült Királyság által javasolt főtanácsnok hivatali idejének hátralévő részére, azaz 2021. október 6-ig a Bírósághoz ki kell nevezni egy főtanácsnokot.
                  
               
                     (8)
                  
                  
                     Az álláshely betöltésére javasolt személy Athanásziu RÁNDOSZ.
                  
               
                     (9)
                  
                  
                     Az Európai Unió működéséről szóló szerződés 255. cikke által létrehozott bizottság kedvező véleményt nyilvánított az említett jelölteknek a bírói, illetve főtanácsnoki feladatok Bíróságnál történő ellátására való alkalmasságáról,
                  
               ELFOGADTÁK EZT A HATÁROZATOT:
         
            1. cikk
            A tagállamok kormányainak képviselői a 2021. október 7-től 2027. október 6-ig tartó időszakra Koen LENAERTS-t a Bíróság bírájává nevezik ki.
         
         
            2. cikk
            A tagállamok kormányainak képviselői a 2020. szeptember 7-től 2024. október 6-ig tartó időszakra Ineta ZIEMELE-t a Bíróság bírájává nevezik ki.
         
         
            3. cikk
            A tagállamok kormányainak képviselői a 2020. október 6-tól 2024. október 6-ig tartó időszakra Jan PASSER-t a Bíróság bírájává nevezik ki.
         
         
            4. cikk
            A tagállamok kormányainak képviselői a 2020. szeptember 7-től 2021. október 6-ig tartó időszakra Athanásziu RÁNDOSZ-t a Bíróság főtanácsnokává nevezik ki.
         
         
            5. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. szeptember 2-án.
            
               
                  az elnök
               
               M. CLAUSS